રાજકોટ મહાપાલિકામાં પ્રારંભથી જ વિવાદમાં રહેલી અને સરકારની યોજના મુજબ ચાલતી ઝુંપડાની જગ્યાએ પાકા આવાસો બાંધી બિલ્ડર સાથે ભાગીદારી કરતી પીપીપી યોજનાનું વધુ એક પ્રકરણ આજે દિવાળીના દિવસથી શરૂ થયું છે. કોર્પોરેશને પીએમએવાય હેઠળ વોર્ડ નં.2ના પૂરા શહેરમાં ક્રીમ ગણાતા રેસકોર્ષ વિસ્તારની બાવળીયા પરા ઝુંપડપટ્ટી પીપીપી હેઠળ લઇને આજે તેના ટેન્ડર બહાર પાડી દીધા છે. છેલ્લે પીપીપીની મીટીંગમાં આ કરોડોની કિંમતનો પ્લોટ બિલ્ડર સાથેની ભાગીદારીમાં લઇ લેવા નિર્ણય કરાતા અંતે કલેકટરે આ જગ્યા મહાપાલિકાને સોંપી છે.